અમદાવાદ: છેલ્લા દાયકાથી શહેરમાં ભાજપનું શાસન છે અને શાસકોએ પાછલાં પાંચ વર્ષમાં જ રૂ.૮૦૦૦ કરોડથી વધુનાે ખર્ચ પ્રજાલક્ષી વિકાસકાર્યો પાછળ કર્યો હોવાનો દાવો કર્યો છે તેમ છતાં અમદાવાદીઓ તો દૂષિત પાણી, ઉભરાતી ગટર અને બિસમાર રસ્તાથી બારેમાસ હેરાન-પરેશાન થતા રહ્યા છે, તેમાંય ખાસ કરીને ચોમાસામાં હજારો નાગરિકોને ઠેરઠેર વરસાદી પાણી જમા થવાથી નરકાગાર સ્થિતિમાં જીવવું પડે છે. ખુદ કોર્પોરેશન દ્વારા આ વખતે ચોમાસામાં ઓછામાં ઓછાં પપ સ્થળો તો જળબંબાકાર થશે તેવી યાદી તૈયાર કરાઇ છે.